สางปมหวย ป.ลุยกาญจน์ สำรวจเส้นทาง กับช่วงเวลาซื้อ จนทำหล่นหาย
 จี้สอบพยานซํ้า,กองปราบปรามลงพื้นที่สางคดี,หวยอลเวง 30 ล้านบาท, หลังร.ต.ท.จรูญร้องขอความเป็นธรรมกับ ผบช.ก.ไม่มั่นใจตำรวจท้องที่ ต่อมา ผบ.ตร.โอนคดีสั่งให้ บก.ป.ไขคดีฉงน ชุดสืบสวนลำดับเหตุการณ์เริ่มตั้งแต่ครูปรีชาและ ร.ต.ท.จรูญซื้อลอตเตอรี่ รวมทั้งจุดที่พยานยืนยัน แล้วนำมาประกอบสำนวนเดิมของ บช.ภ.7,ชาวบ้านต่างให้ความสนใจคดีหวยอลเวง 30 ล้านบาท ระหว่าง ร.ต.ท.จรูญ วิมูล อดีตข้าราชการตำรวจ และนายปรีชา ใคร่ครวญ ครูโรงเรียนเทพมงคลรังสี จ.กาญจนบุรี กลายเป็นคดียื้อกันไปมาต่างฝ่ายแสดงความเป็นเจ้าของกรรมสิทธิ์โชคก้อนโต คดีพลิกไปมาเมื่อ พล.ต.ท.กิตติพงษ์ เงามุข ผบช.ภ.7 แถลงว่าตามหลักฐานลอตเตอรี่น่าจะเป็นของนายปรีชา รวมทั้งเตรียมแจ้งดำเนินคดี ร.ต.ท.จรูญ ในข้อหายักยอกทรัพย์และรับของโจร กระทั่ง ร.ต.ท.จรูญ โร่ขอความเป็นธรรมกับ ผบช.ก. ไม่มั่นใจตำรวจท้องที่ ต่อมา พล.ต.อ.จักรทิพย์ ชัยจินดา ผบ.ตร.สั่งโอนคดีมาให้กองปราบปรามดำเนินการเพื่อให้เกิดความกระจ่างชัดและโปร่งใส,ความคืบหน้าเมื่อเวลา 15.00 น. วันที่ 7 ก.พ. ที่กองบังคับการปราบปราม พ.ต.อ.ชาคริต สวัสดี รอง ผบก.ป. กล่าวว่า คณะพนักงานสอบสวน บก.ป.ลงพื้นที่บริเวณตลาดเรดซิตี้ อ.เมืองกาญจนบุรี เพื่อตรวจสอบจุดเกิดเหตุต่างๆตามคำกล่าวอ้างของผู้เสียหายและพยาน จุดที่จะต้องตรวจสอบมีทั้งจุดที่เป็นแผงขายลอตเตอรี่ จุดที่ครูปรีชาและ ร.ต.ท.จรูญ อ้างว่ามาซื้อลอตเตอรี่ และจุดที่ครูปรีชาอ้างว่าทำลอตเตอรี่หล่นหาย รวมไปถึงจุดต่างๆที่มีพยานของแต่ละฝ่ายออกมายืนยันเหตุการณ์ว่า ทุกอย่างมีความเป็นไปได้มากน้อยแค่ไหน มีช่วงระยะเวลาที่ตรงตามคำให้การหรือไม่,พ.ต.อ.ชาคริตกล่าวต่ออีกว่า การเข้าตรวจสอบจุดเกิดเหตุอีกครั้ง เนื่องจากคณะพนักงานสอบสวนชุดใหม่ ของ บช.ก. ยังมีข้อสงสัยในลำดับเหตุการณ์ต่างๆ ต้องการเห็นพื้นที่เกิดเหตุอย่างแท้จริง เพื่อนำไปใช้เปรียบเทียบจากคำให้การของพยานของแต่ละฝ่ายให้เกิดความชัดเจนมากที่สุด ก่อนที่จะนำไปใช้ประกอบกับสำนวนสอบสวนเดิมของ บช.ภ.7 ที่รวบรวมเอาไว้ พนักงานสอบสวนของ บช.ก.ต้องทำความเข้าใจกับสำนวนสอบสวนเดิมด้วย หลังจากตรวจสอบที่เกิดเหตุแล้ว อาจเรียกพยานมาสอบปากคำใหม่อีกครั้ง,พ.ต.อ.ภูมินทร์ พุ่มพันธุ์ม่วง ผกก.5 บก.ป. เปิดเผยว่า ขณะนี้ยังไม่มีคำสั่งอย่างเป็นทางการที่จะให้โอนคดีดังกล่าวมาให้กองปราบปราม แต่ในระหว่างที่รอคำสั่ง ทีมสืบสวนของ กก.5 บก.ป.จะเข้าไปทำงานล่วงหน้า นำข้อมูลการสืบสวนหาช่องว่าง ในคดี รวมทั้งต้องรอตรวจสอบกับสำนวนคดีเดิมของ บช.ภ.7 เพื่อหาข้อเท็จจริงว่ามีอะไรที่ยังขาดบ้าง,ต่อมาเวลา 16.00 น. วันเดียวกัน เจ้าหน้าที่กก. 5.บก.ป. นำทีมสืบสวนคลี่คลายคดีลงพื้นที่ตลาดเรดซิตี้ อ.เมืองกาญจนบุรี เนื่องจากเป็นช่วงเวลาที่ใกล้เคียงกับข้อมูลที่สืบสวนมาตั้งแต่ต้น ลำดับเหตุการณ์อย่างละเอียดอีกครั้ง ทั้งช่วงเวลา รวมทั้งระยะทางต่างๆ ตั้งแต่ครูปรีชามารับลอตเตอรี่จากแม่ค้าเจ้าประจำที่สั่งซื้อเอาไว้ หลังรับลอตเตอรี่มาแล้วทั้งหมด 5 ใบ ใส่ไว้ในกระเป๋าเสื้อ กระทั่งพบพยานขอแบ่งซื้อลอตเตอรี่ ก่อนไปเดินหาซื้อกับข้าว แล้วทำลอตเตอรี่ชุดที่ถูกรางวัลที่ 1 หล่นหาย เพื่อหาข้อเท็จจริงต่อไปว่ามีความเป็นไปได้มากน้อยแค่ไหน,ด้านนายปรเมศวร์ อินทรชุมนุม รองอธิบดีอัยการ สำนักงานชี้ขาดคดีอัยการสูงสุด กล่าวถึงกรณีที่ถูกเชิญเข้าไปเป็นที่ปรึกษากฎหมายของคณะพนักงานสืบสวนสอบสวนคดีหวย 30 ล้านบาท ว่า ยังไม่ทราบเรื่องการเชิญไปเป็นที่ปรึกษา ยืนยันพร้อมให้คำเเนะนำตามหน้าที่ที่ได้รับมอบหมาย
กองปราบปรามลงพื้นที่สางคดีหวยอลเวง 30 ล้านบาท หลังร.ต.ท.จรูญร้องขอความเป็นธรรมกับ ผบช.ก.ไม่มั่นใจตำรวจท้องที่ 
หวย30ล้าน,กองปราบ,ครูปรีชา,จรูญ วิมูล,ข่าวหน้า1,ข่าวทั่วไป